

ATKLĀTA KONKURSA
0. [bookmark: _Hlk231562447]“VSIA "Paula Stradiņa klīniskās universitātes slimnīca" pacientu ēdināšanas pakalpojums””
(identifikācijas Nr. PSKUS 2026/36) 
Iepirkuma komisijas sēdes
PROTOKOLS NR. 3

Rīga, 2026. gada 1.jūlijā

0. Iepirkuma komisija, izveidota ar VSIA “Paula Stradiņa klīniskā universitātes slimnīca” 2026. gada 4. marta rīkojumu Nr. 11-4/30 “Par iepirkuma komisijas izveidi iepirkumam “VSIA "Paula Stradiņa klīniskās universitātes slimnīca" pacientu ēdināšanas pakalpojums”” (turpmāk – Komisija). 
Komisijas sastāvs:
	Komisijas priekšsēdētājs:
	Ineta Caune
Loģistikas un servisa daļas vadītāja;

	Komisijas locekļi:
	Anete Vārpiņa
Uzkopšanas un veļas aprites dienesta pakalpojumu servisa vadītāja;
Viktorija Jevsjukova
Loģistikas un servisa daļas projektu vadītāja;
Nataļja Rudenko
Loģistikas un servisa daļas projektu vadītāja;

	
	Diāna Ilvesa,
Iepirkumu daļas būvniecības, informāciju tehnoloģiju un saimniecisko iepirkumu vadītāja.





Sēdi vada: I.Caune
Protokolē: D.Ilvesa
Komisijas sēdē nepiedalās N. Rudenko

Eksperts – Iepirkuma eksperta pienākumus pilda Uztura speciāliste Linda Gerda Skudra un Vadošā infekciju kontroles māsa Elīna Languša. 


Darba kārtībā: Atbildes uz ieinteresēto piegādātāju jautājumiem:

Iepirkumu komisija ir saņēmusi ieinteresētā piegādātāja jautājumu par Atklāta konkursa “VSIA "Paula Stradiņa klīniskās universitātes slimnīca" pacientu ēdināšanas pakalpojums”, identifikācijas Nr. PSKUS 2026/36 izvirzītajām prasībām, un sniedz šādas atbildes:

	
	Jautājums
	Atbilde

	1
	Nolikuma vērtēšanas kritērijs 4.1 paredz piešķirt Pretendentam 2 punktus par katru Produktu saraksta 3.tabulas 4.kolonnā norādīto produktu, kuru Pretendents to  piedāvā atbilstošu BL kvalitātei. Nolikuma vērtēšanas kritērijs 4.2 paredz piešķirt Pretendentam 1 punktu par katru Produktu saraksta 3.tabulas 4.kolonnā norādīto produktu, ja Pretendents to piedāvā atbilstošu NPKS vai LPIA kvalitātei. Tā pat norādīts, ka gadījumā, ja Pretendents, piemēram, būs norādījis produktu “Kartupeļi” gan BL, gan NPKS, gan LPIA kvalitātē, tad punkti tiks piešķirti pēc nozīmīguma secības: 4.1. kritērijs, 4.2 kritērijs, kas nozīmē, ka Pretendents iegūs 2 punktus par 4.1. kritēriju. Nolikuma 7.pielikuma “Produktu saraksts” apakšā, norādījumu punktā “B” rakstīts, ka kartupeļiem, kurus plānots izmantot Iepirkuma līguma ietvaros ēdiena pagatavošanā, 100% apmērā no visas produktu masas un vērtības jāatbilst NPKS prasībām.
Lūdzam, Iepirkumu komisiju veikt izmaiņas Nolikuma 7.pielikumā, no obligātajām NPKS prasībām izņemot pozīciju “kartupeļi”. Šī prasība ir pretrunā ar kritēriju 4.1 – Pretendents, lai iegūtu maksimālos punktus kritērijā 4.1 norādīs bioloģisko kartupeļu audzētājus, savukārt, lai izpildītu 7.pielikuma prasību, norādīs arī NPKS kartupeļu ražotāju/audzētāju, bet līguma izpildes laikā, piedāvātos bioloģiskos kartupeļus nemaz neizmantos.


	Izvērtējot jautājumu konstatēts, ka pozīcija       “Kartupeļi” pareizi iekļauta 3.tabulā, bet nepieciešams produktu “kartupeļi” svītrot Pielikuma Nr.7 “Produktu saraksts” 4) b) punktā.
Attiecīgi precizēts pielikums Nr.7 “Produktu saraksts” 


	2
	Lūgums kartupeļus, kuriem atbilstoši nolikuma prasībām 100% jāatbilst NPKS, pārcelt no Produktu saraksta 3.tabulas uz Produktu saraksta 2.tabulu, kur tabulā minētajiem pārtikas produktiem, kurus plānots izmantot Iepirkuma līguma ietvaros ēdiena gatavošanā, 100% apmērā no visas produkta masas un vērtības jāatbilst NPKS prasībām.

	

	3
	[2.1] Nolikuma 3.5.8 punktā rakstīts : “pretendents iesniedz ražotāju apliecinājumus par sadarbību ar pretendentu, kas sagatavoti saskaņā ar Nolikuma 8.pielikumu vai brīvā formā sagatavoti apliecinājumi (derīgi tādi apliecinājumi, kas apliecina faktisku sadarbību ar pretendentu un pēc satura atbilst Nolikuma 8.pielikumam, ja tie izdoti ne agrāk kā 1 (vienu)  gadu pirms Iepirkuma piedāvājuma iesniegšanas dienas un ir parakstīti ar derīgu elektronisko parakstu).

Pretendents informē, ka daļa saimniecību īpašnieku ir gados veci cilvēki, kas neizmanto elektronisko parakstu, kā arī Latvijas normatīvie akti neparedz, ka visi dokumenti obligāti jāapstiprina tikai ar elektronisko parakstu. Elektroniskais paraksts ir viens no dokumentu parakstīšanas veidiem, bet normatīvie akti pieļauj arī citus dokumentu apliecināšanas un parakstīšanas veidus. 
Lūdzam, Iepirkumu komisiju, veikt grozījumus Nolikuma 3.5.8 punktā un pieļaut tādu ražotāju apliecinājumu iesniegšanu, kas parakstīti gan elektroniski, gan ar parakstu.


	Iepirkuma komisija izvērtēja ieinteresētā piegādātāja priekšlikumu paredzēt iespēju iesniegt ražotāju apliecinājumus, kas parakstīti ar roku un iesniegti elektroniskā veidā kā ieskenētas dokumentu kopijas.
Komisija secināja, ka iepirkuma procedūra tiek organizēta elektroniskajā vidē, izmantojot Elektronisko iepirkumu sistēmu (EIS), tādēļ arī dokumentu apritei ir jābūt vienotai, drošai un pārbaudāmai.
Komisija piekrīt, ka normatīvie akti vispārīgi neparedz pienākumu visus dokumentus parakstīt ar kvalificētu elektronisko parakstu. Vienlaikus pasūtītājam ir tiesības iepirkuma dokumentācijā noteikt dokumentu noformēšanas prasības, ja tās ir objektīvi pamatotas, samērīgas un vienādi attiecas uz visiem pretendentiem.
Ražotāju apliecinājumi ir būtiska iepirkuma dokumentācijas sastāvdaļa, jo tie apliecina pretendenta sadarbību ar ražotājiem un kalpo par pamatu piegādes ķēdes atbilstības izvērtēšanai. Tādēļ Komisijai ir būtiski nodrošināt dokumentu izcelsmes un integritātes pārbaudāmību. Kvalificēts elektroniskais paraksts ļauj pārliecināties, ka pēc dokumenta parakstīšanas tā saturs nav ticis mainīts, savukārt ar roku parakstīta un pēc tam elektroniski ieskenēta dokumenta gadījumā šādu apstākli objektīvi nav iespējams pārbaudīt.
Komisija vienlaikus ņēma vērā, ka lauksaimniecības produktu ražotājiem ir pieejami vairāki kvalificēta elektroniskā paraksta risinājumi, kā arī konsultatīvais atbalsts, tostarp no Latvijas Lauku konsultāciju un izglītības centra (LLKC), tādēļ prasība nerada nesamērīgu administratīvo slogu.
[bookmark: _Hlk105761822]Lai novērstu atšķirīgu Nolikuma interpretāciju, Komisija nolēma precizēt Nolikuma 3.5.8. punktu, izsakot to šādā redakcijā “pretendents iesniedz ražotāju apliecinājumus par sadarbību ar pretendentu, kas sagatavoti saskaņā ar Nolikuma 8.pielikumu vai brīvā formā sagatavoti apliecinājumi (derīgi tādi apliecinājumi, kas apliecina faktisku sadarbību ar pretendentu un pēc satura atbilst Nolikuma 8.pielikumam, ja tie izdoti ne agrāk kā 1 (vienu)  gadu pirms Iepirkuma piedāvājuma iesniegšanas dienas un ir parakstīti ar derīgu kvalificētu elektronisko parakstu, kas atbilst Eiropas Parlamenta un Padomes Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū (eIDAS) prasībām. Par derīgu kvalificētu elektronisko parakstu uzskatāms, piemēram, eParaksts mobile, eParaksta karte, Smart-ID Qualified, kvalificēts elektroniskais paraksts, kas izmantots, izmantojot Dokobit vai citu eIDAS prasībām atbilstošu parakstīšanas platformu, kā arī citi Eiropas Savienībā atzīti kvalificēti elektroniskie paraksti). Komisija ir tiesīga veikt apliecinājumos norādītās informācijas patiesuma pārbaudi.
[bookmark: _GoBack]Komisija neparedz pieļaut ar roku parakstītu un pēc tam elektroniski ieskenētu ražotāju apliecinājumu iesniegšanu, jo tie neatbilst Nolikuma prasībām.


	4
	“Pretendentam jāiesniedz ražotāju apliecinājumus par sadarbību, kas sagatavoti saskaņā ar Nolikuma 8.pielikumu vai brīvā formā sagatavoti apliecinājumi (derīgi tādi apliecinājumi, kas apliecina faktisku sadarbību ar pretendentu un pēc satura atbilst Nolikuma 8.pielikumam, ja tie izdoti ne agrāk kā 1 (vienu)  gadu pirms Iepirkuma piedāvājuma iesniegšanas dienas un ir parakstīti ar derīgu elektronisko parakstu.”
Vai ar roku parakstīti skenēti apliecinājumi tiks atzīti par atbilstošiem?

	




	Komisijas priekšsēdētājs: 
	                      Ineta Caune

	
Komisijas locekļi:
	
                     Anete Vārpiņa

                     Viktorija Jevsjukova


	

	                      Diāna Ilvesa




Eksperts:                                                                 Linda Gerda Skudra

                                                                                Elīna Languša


   


2
   Dokuments parakstīts ar drošu elektronisko parakstu un satur laika zīmogu                        
